Potrivit Centrului Infotrafic din Inspectoratul General al Poliției Române informează că vineri și sâmbătă, între orele 16.00 - 01.00 și duminică, între orele 11.00 - 22.00, traficul rutier va fi oprit pe DN 1E, între municipiul Brașov și Poiana Brașov, în contextul desfășurării festivalului de muzică Massif din Poiana Brașov.
Pe acest traseu au dreptul să circule doar mijloacele de transport în comun, cele în regim de taxi, autovehiculele acreditate și riveranii.
Autovehiculele vor fi direcționate pe ruta ocolitoare DN 73 Râșnov – Cristian – Brașov.
(sursa: Mediafax)